CELEX: C2004/179/34
Language: sk
Date: 2004-07-10 00:00:00
Title: Vec T-176/04: Žaloba podaná dňa 13. mája 2004 Luigi Marcuccio proti Komisii Európskej únie

10.7.2004   
            
            
               SK
            
            
               Úradný vestník Európskej únie
            
            
               C 179/17
            
         Žaloba podaná dňa 13. mája 2004 Luigi Marcuccio proti Komisii Európskej únie
   (Vec T-176/04)
   (2004/C 179/34)
   Jazyk konania: taliančina
   Luigi Marcuccio, zastúpený advokátom Alessandro Distante, podal 13. mája 2004 na Súd prvého stupňa Európskych spoločenstiev žalobu proti Komisii Európskej únie.
   Žalobca navrhuje, aby Súd prvého stupňa:
   
               —
            
            
               zrušil rozhodnutie orgánu povereného menovaním, ktorým sa zamieta jeho žiadosť;
            
         
               —
            
            
               zaviazal Komisiu Európskej únie nahradiť trovy konania.
            
         Žalobné dôvody a hlavné argumenty
   Táto žaloba bola podaná v súvislosti so skutočnosťou, že žalobca podal 1. apríla 2003 na Komisiu žiadosť aby: a) ak existuje lekárska správa napísaná lekárkou Dr. M.P. Simmonet počas lekárskej prehliadky, ktorá sa uskutočnila v jeho bydlisku 20. júna 2002, bola poslaná overené kópia tejto správy jemu alebo lekárovi, ktorého určí, v takomto prípade, aby bol informovaný o jej poslaní; b) ak lekárska správa neexistuje, bol o tom písomne informovaný; c) ak existujú dôvody, ktoré neumožňujú vyhovieť požiadavkám uvedeným v bodoch a) a b), bol o týchto písomne informovaný.
   V nadväznosti na rozhodnutie, ktorým sa zamietla jeho žiadosť, žalobca podal túto žalobu.
   Na podporu svojich tvrdení žalobca uvádza nasledovné dôvody:
   Porušenie právnych noriem, v zmysle ktorých zamestnanec spoločenstva má právo prístupu ku všetkým údajom, ktoré sa ho týkajú a ktoré boli vypracované osobami pracujúcimi pre Komisiu pri výkone ich funkcií a ktoré má táto k dispozícii. Toto právo sa teda vzťahuje aj na lekársku správu.
   Porušenie práva na zdravie a na fyzickú a psychickú integritu žalobcu a povinnosti inštitúcii spoločenstva dbať na celkovú pohodu svojich zamestnancov.
   Porušenie povinnosti odôvodniť akty, ktorá je uvedená v článku 25 Služobného poriadku.
   Porušenie povinnosti Komisie brať do úvahy záujmy tým, že nevzala do úvahy záujmy žalobcu, pričom obsah lekárskej správy sa ho dotýkal alebo prinajmenšom lekára ním určeného, a to aj, vo svetle skutočnosti, že nie je zrejmé aký služobný záujem chcela Komisia hájiť tým, že zamietla žalobcovu žiadosť a jeho odvolanie proti rozhodnutiu o jej zamietnutí.